**Vreau să țes nemărginirea**

*Antoche Sibiana Mirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vreau să țes nemărginirea pe o frunză de măslin

Să-ntâlnesc pe drum iubirea, să pornesc către sublim.

Să-mpletesc cununi de vise peste-a cerului candoare,

Să aștern cuvinte scrise, fin țesute-n sărutare.

Să încep a coase dorul și să-l torc ca pe fuior

Să își ia cuminte zborul, lin, să umble călător.

Să brodez iubirea-n floare, s-o presar cu busuioc,

Iar văpaia în culoare să se-ncingă la mijloc.

Să urzesc în inimi focul, să se-aprindă ca o stea

Iute să pornească jocul, să înceapă dragostea.

Să însăil nestemate peste-a lunii strălucire

Feți Frumoși și Cosânzene să trăiască în iubire.